સોનિયા ગાંધીના જમાઇ રોબર્ટ વાડ્રાએ હિંદી લખાણવાળી ઉપરોક્ત તસવીર પોસ્ટ કરી હતી. રાજકારણમાં હાર-જીત લાગેલી રહે છે, કોંગ્રસે ગુજરાતમાં જે રીતે પ્રદર્શન કર્યું એ ખરેખર વખાણવા-યોગ્ય છે. એક નવા ઉત્સાહ અને જોશ સાથે રાહુલના નેતૃત્વમાં કોંગ્રેસ આગળ વધતી રહેશે અને વિરોધીઓને બરાબરની ટક્કર આપશે. થોડા જ દિવસો પહેલાં રોબર્ટ વાડ્રાએ રાહુલ ગાંધીને કોંગ્રેસના અધ્યક્ષ બનાવ માટે અભિનંદન પાઠવ્યા હતા. તેમણે લખ્યું હતું કે, નવા યુગની શરૂઆત. રાહુલ, પરિવારમાં અમારા માટે આ ગર્વની ક્ષણ છે. અમને સૌને ખાતરી છે કે તુ નહેરુજી, ઇન્દિરાજી અને તારા પિતા(રાજીવ ગાંધી)નો વારસો સાચી દિશામાં આગળ લઇ જશે.